এবার ‘SIR’ মিষ্টি, সচেতনতা বাড়াতে উদ্যোগ, দাবি বিক্রেতার

ওয়েবডেস্ক- একেই বলে হুজুগে বাঙালি। রাজ্যজুড়ে চর্চায় যখন এসআইআর (SIR), তখন এসআইআর দিয়ে মিষ্টি বানিয়ে ফেললেন এক বিক্রেতা। অশোকনগরের (Ashoknagar) একটি অভিজাত মিষ্টান্ন ভাণ্ডারে বিক্রি হচ্ছে SIR মিষ্টি।

বিক্রেতার দাবি, কেন্দ্র সরকার এসআইআর চালু করেছে। মানুষকে সচেতন করতেই তার মাথায় এই অভিনব পরিকল্পনা মাথায় আসে। ৪ নভেম্বর থেকে রাজ্যজুড়ে এসআইআর ফর্ম বিলি শুরু হয়েছে, আর কাকতলীয়ভাবে ওইদিন থেকেই এই মিষ্টান্ন ভাণ্ডারে এই এসআইআর মিষ্টি বিক্রি শুরু হয়েছে। মানুষের কাছেও এই মিষ্টির একটি অভিনবত্ব আছে। তাই ক্রেতারাও বেশি নতুনন্ত্ব মিষ্টি কিনছে। মিষ্টির দাম ১০০ টাকা প্রতি পিস।

অভিজাত মিষ্টান্ন ভান্ডারের কর্ণধার কমল সাহা (Kamal Saha) মিষ্টিতে নতুনত্বে আনতে চিন্তা ভাবনা করেন। আগেও তিনি সাম্প্রতিকতম ঘটনার উপর ভিত্তি করে মিষ্টি তৈরি করেছেন। তাই এবারেও SIR লেখা মিষ্টি বানিয়ে ক্রেতাদের চমকে দিলেন।

আরও পড়ুন- ফের ‘দেশছাড়া’ হতে হবে! উদ্বেগে বর্ধমানের ২০০ পরিবার

বিক্রেতার কথায়, মানুষকে সচেতন করতেই তার এই এসআইআর মিষ্টি তৈরি পরিকল্পনা মাথায় আসে। মানুষ আসছেন আর কিনে নিয়ে যাচ্ছেন এসআইআর লেখা মিষ্টি। বিদ্যাসাগর বাণী ভবন স্কুলের প্রধান শিক্ষক মনোজ ঘোষ সহ একাধিক ক্রেতা এই ধরনের মিষ্টি নিয়ে খুশি।

মনোজবাবু জানিয়েছেন, মিষ্টি বিক্রেতা কমল সাহার উদ্যোগ প্রশংসনীয়। মানুষের মধ্যে এক সচেতনতা তৈরি হবে। একজনও বৈধ ভোটারে নাম বাদ যাক সেটা কারুর কাম্য নয়।

অশোকনগরের এই মিষ্টির দোকানের কর্ণধারের এই অভিনব উদ্যোগে খুশি স্থানীয় মানুষ।

দেখুন আরও খবর-